ai4bharat/Pralekha huggingface dataset:
மத்திய அமைச்சரவை
உயர் திறன் கொண்ட சூரிய சக்தி பிவி மாட்யூல்கள் மீதான தேசிய திட்டத்திற்கு உற்பத்தியுடன் கூடிய ஊக்குவிப்பை வழங்க மத்திய அமைச்சரவை ஒப்புதல்
உயர் திறன் வாய்ந்த சூரிய சக்தி ஒளிமின்னழுத்த  மாட்யூல்களில் ஜிகாவாட் திறன் உற்பத்தியை அடைவதற்காக உயர் திறன் கொண்ட சூரிய சக்தி பிவி மாட்யூல்களுக்கான தேசிய திட்டத்திற்கு ரூ. 4,500 கோடி மதிப்பில் உற்பத்தியுடன் கூடிய ஊக்கத்தொகை வழங்கும் மத்திய புதிய மற்றும் புதுப்பிக்கத்தக்க எரிசக்தி அமைச்சகத்தின் முன்மொழிவிற்கு பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டம் ஒப்புதல் அளித்துள்ளது.
உள்நாட்டில் உற்பத்தி செய்யப்படும் சூரிய சக்தி பிவி செல்கள் மற்றும் மாட்யூல்களின் செயல்திறன் குறைவாகவே இருப்பதால் இறக்குமதி செய்யப்படும் சூரிய சக்தி பிவி செல்கள் மற்றும் மாட்யூல்களை சூரிய மின்சக்தி திறன் சார்ந்துள்ளது.
மின்சாரம் போன்ற மத்திய துறையில் இறக்குமதியின் சார்பை உயர் திறன் கொண்ட சூரிய சக்தி பிவி மாட்யூல்கள் மீதான தேசிய திட்டம் வெகுவாகக் குறைக்கும். தற்சார்பு இந்தியா முன்முயற்சியையும் இது ஊக்குவிக்கும்.
வெளிப்படை தன்மையிலான ஏல முறையின் மூலம் சூரிய சக்தி பிவி தயாரிப்பாளர்கள் தேர்ந்தெடுக்கப்படுவார்கள். சூரிய சக்தி பிவி உற்பத்தி ஆலைகள் தொடங்கப்பட்டதிலிருந்து ஐந்து ஆண்டுகளுக்கு உயர் திறன் கொண்ட சூரிய சக்தி பிவி மாட்யூல்களுக்கு உற்பத்தியுடன் கூடிய ஊக்குவிப்புத் தொகை வழங்கப்படும். சூரிய சக்தி பிவி மாட்யூல்களின் உயர் திறன் மற்றும் உள்நாட்டு சந்தைகளில் அவர்களது தயாரிப்பை பயன்படுத்துதல் ஆகியவற்றின் அடிப்படையில் தயாரிப்பாளர்களுக்கு ஊக்கத்தொகை வழங்கப்படும்.
இந்த ஊக்குவிப்புத் திட்டத்தின் மூலம் மாட்யூல்களின் தரம் உயர்த்தப்படுவதோடு, உள்நாட்டு மதிப்பும் அதிகரிக்கும்.
இந்த திட்டத்தால் கிடைக்கப்பெறும் பயன்கள்:
• கூடுதலாக 10,000 மெகாவாட் திறன் கொண்ட ஒருங்கிணைந்த சூரிய சக்தி பிவி உற்பத்தி ஆலைகள்
• சூரிய சக்தி பிவி உற்பத்தி திட்டங்களில் சுமார் ரூ. 17,200 கோடி மதிப்பில் நேரடி முதலீடுகள்
• பொருட்களின் சம நிலைக்காக ஐந்து ஆண்டுகளுக்கு ரூ.17, 500 கோடி மதிப்பிலான தேவை
• 30,000 பேருக்கு நேரடியாகவும், 1,20,000 பேருக்கு மறைமுகமாகவும் வேலை வாய்ப்பு
• இறக்குமதிக்கு மாற்றாக ஒவ்வொரு ஆண்டும் சுமார் ரூ. 17,500 கோடி
• சூரிய சக்தி பிவி மாட்யூல்களில் உயர்ந்த தரத்தை அடைவதற்கான ஆராய்ச்சி மற்றும் மேம்பாடு
பிரதமர் அலுவலகம்
இன்று அறிமுகமாகும் வாகனக் கழிவு கொள்கை இந்தியாவின் வளர்ச்சிப் பயணத்தில் குறிப்பிடத்தக்க மைல்கல்: பிரதமர்
இந்தியாவின் வளர்ச்சிப் பயணத்தில், இன்று தொடங்கப்பட்டுள்ள வாகனக் கழிவு கொள்கை ஒரு குறிப்பிடத்தக்க மைல்கல் என்று பிரதமர் திரு நரேந்திர மோடி கூறியுள்ளார்.
இது தொடர்பாக, பிரதமர் வெளியிட்டுள்ள தொடர் சுட்டுரைச் செய்திகளில் கூறியுள்ளதாவது :
"வாகன கழிவுக் கொள்கை இன்று தொடங்கப்பட்டது, இந்தியாவின் வளர்ச்சிப் பயணத்தில் ஒரு குறிப்பிடத்தக்க மைல்கல்லாகும். குஜராத்தில் நடைபெறும் முதலீட்டாளர் உச்சி மாநாடு, வாகனக் கழிவு உள்கட்டமைப்பு வசதிகளை அமைப்பதற்கான புதிய சாத்தியக்கூறுகளை உருவாக்க உள்ளது. இந்தத் திட்டத்தில் சேருமாறு, இளைஞர்கள் மற்றும் தொடக்க நிறுவனங்களை நான் கேட்டுக்கொள்கிறேன்.
வாகனத்தை அகற்றுவது, சுற்றுச்சூழலுக்கு உகந்த முறையில் பொருத்தமற்ற மற்றும் மாசுபடுத்தும் வாகனங்களை வெளியேற்ற உதவும். சாத்தியமான சுழற்சி பொருளாதாரத்தை உருவாக்குவதோடு, சுற்றுச்சூழல் பொறுப்புடன் அனைத்து பங்குதாரர்களுக்கும் மதிப்பை ஏற்படுத்துவதுதான் நமது இலக்காகும். "
(
குடியரசுத் தலைவர் செயலகம்
குடியரசுத் தலைவருடன் பூட்டான் மன்னர் சந்திப்பு
பூட்டான் மன்னர் ஜிக்மே கேசார் நம்ஜெல் வாங்சுக் ,தமது ராணி மற்றும் பட்டத்து இளவரசருடன் நவம்பர் முதல் தேதியன்று ராஷ்டிரபதி பவனில் குடியரசுத் தலைவர் திரு. ராம் நாத் கோவிந்தை சந்தித்தார்.
மன்னரையும்,ராணியையும் வரவேற்ற குடியரசுத் தலைவர், மன்னர் பட்டத்துக்கு வந்த தினத்தில் அவரை வரவேற்பது பெரு மகிழ்ச்சி அளிப்பதாகக் குறிப்பிட்டார். பட்டத்து இளவரசரையும் அவர்கள் இந்தியாவுக்கு முதல் முறையாக அழைத்து வந்ததற்கு அவர் நன்றி தெரிவித்தார்.
அரசாட்சியில் வெற்றிகரமாக 10 ஆண்டுகளை நிறைவு செய்ததைப் பாரட்டிய குடியரசுத் தலைவர், நிலையான, மகிழ்ச்சியான, முன்னேற்றமான பூட்டான் என்னும் அவரது தொலைநோக்குப் பார்வையும் புகழ்ந்துரைத்தார். பாரம்பரியத்தைப் பராமரித்து, இணக்கமான சூழலை உருவாக்கியதுடன், பூட்டான் அபரித வளர்ச்சியைப் பெற்றுள்ளது கண்டு இந்தியா புளகாங்கிதம் அடைவதாக அவர் குறிப்பிட்டார். பூட்டானுடன் இந்தியா தனது ஞானம், அனுபவம், வளங்கள் ஆகியவற்றைப் பகிர்ந்து கொள்வதில் மகிழ்வதாக குடியரசுத் தலைவர் கூறினார். மேம்பாட்டுக்கான ஒத்துழைப்பு ,பூட்டான் அரசு மற்றும் மக்களின் முன்னுரிமையைப் பெற்றுள்ளதாக அவர் கூறினார்.
இந்தியாவும், பூட்டானும் சிறப்பான இருதரப்பு உறவுகளைப் பகிர்ந்து கொள்வதாக குடியசுத் தலைவர் குறிப்பிட்டார். நமது உறவுகள் சிறப்பான இடத்தை வகிப்பதாகக் கூறிய அவர், இருதரப்பு உறவுகள் மிகச்சிறந்த நம்பிக்கை மற்றும் புரிந்துணர்வின் அடிப்படையில் ஆனவை என்று தெரிவித்தார். நமது உறவுகளை எடுத்துக்காட்டாக குறிப்பிடும் வகையில் அவற்றை முன்னெடுத்து செல்லவேண்டும் என்று அவர் வலியுறுத்தினார்.
இந்தியா மற்றும் பூட்டானின் பாதுகாப்பு விசயங்கள் பரஸ்பரம் பிரிக்க முடியாதவை என்று குடியரசுத் தலைவர் திரு.கோவிந்த் கூறினார். டோக்லாம் பகுதி விவகாரத்தில் பூட்டான் அளித்த ஆதரவுக்கும்,அதில் பூட்டான் மன்னரின் தனிப்பட்ட தலையீட்டுக்கும் அவர் பாராட்டு தெரிவித்தார். இந்த விஷயத்தில் இந்தியாவும் பூட்டானும் சேர்ந்து உறுதியான நிலைப்பாட்டை மேற்கொண்டது இருநாடுகளின் உறவுக்கு தெளிவான சான்றாகும் என்று திரு.ராம் நாத் கோவிந்த் கூறினார்.
இளைஞர் நலன் மற்றும் விளையாட்டு அமைச்சகம்
வருங்கால போட்டிகளுக்காக இந்திய நீச்சல் வீரர்கள் சஜன் பிரகாஷ், ஸ்ரீஹரி நடராஜ், மானா படேல் மற்றும் கெனிஷா குப்தா ஆகியோருக்கு விளையாட்டு அமைச்சகம் நிதியுதவி
மத்திய விளையாட்டு அமைச்சகத்தின் ஒலிம்பிக் பதக்கமேடை இலக்குத் திட்டம்  மற்றும் வருடாந்திர பயிற்சி மற்றும் போட்டித் திட்டத்தின்கீழ், இந்த ஆண்டு பல்வேறு போட்டிகளில் பங்கேற்க, இந்திய நீச்சல் வீரர்களுக்கு நிதியுதவி வழங்க ஒப்புதல் அளிக்கப்பட்டுள்ளது. ஒலிம்பிக் இயக்கப் பிரிவின் ஒப்புதலுக்குப் பிறகு, சஜன் பிரகாஷ், ஸ்ரீஹரி நடராஜ், மானா படேல் மற்றும் கெனிஷா குப்தா ஆகியோருக்கு நிதியுதவி வழங்கப்படுகிறது.
இதில் டோக்கியோ ஒலிம்பிக்கில் பங்கேற்ற சஜனுக்கு, ரூ.15.1 லட்சம் , பல்வேறு போட்டிகளில் பங்கேற்பதற்கான பயிற்சி மற்றும் பயிற்சி முகாம்களுக்கான செலவுக்காக வழங்கப்படவுள்ளது.
இதேபோன்று ஸ்ரீஹரி நடராஜ்-க்கு 22.02 லட்சமும், மானா படேல் மற்றும் கெனிஷா குப்தாவிற்கு தலா ரூ.3.89 லட்சமும் வழங்கப்படுகிறது.
மேலும் விவரங்களுக்கு: https://pib.gov.in/PressReleasePage.aspx?PRID=1808652
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் விரைவில் 79.74 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 21-ஆம் தேதி வரை 79.74 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 33 லட்சம் டோஸ் தடுப்பூசிகளை  வழங்கத் திட்டமிடப்பட்டுள்ளது.
சுமார் 5.34 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1756604
(Visitor Counter : 147
ஊரக வளர்ச்சி அமைச்சகம்
பெண்களின் குரல், விருப்பம், முகமை ஆகியவற்றை வலுப்படுத்தும் நோக்கத்துடன், தீன்தயாள் அந்தியோதயா திட்டத்தில் பாலினத்தை முதன்மைப்படுத்துவதற்கான தலையீட்டை தேசிய ஊரக வாழ்வாதார இயக்கம் இலக்காகக் கொண்டுள்ளது: திரு சரண்ஜித் சிங்
ஊரக வளர்ச்சி அமைச்சகம், பொருளாதாரத்தில் பெண்களையும் சிறுமிகளையும் எந்தப் பணிகள் முன்னேற்றும் என்பதற்கான முன்முயற்சி  ஆகியவை இணைந்து புதுதில்லியில் பாலின வள மையம் குறித்த இரண்டு நாள் ஆலோசனைப் பயிலரங்கை ஏற்பாடு செய்தன. கிராமப்புற மேம்பாட்டு அமைச்சகத்தின் கூடுதல் செயலாளர் திரு சரண்ஜித் சிங் தனது தலைமை உரையில், 2016 முதல், அந்தியோதயா- தேசிய ஊரக வாழ்வாதார இயக்கம்  பெண்களின் குரல், விருப்பம், முகமை ஆகியவற்றை வலுப்படுத்தும் நோக்கத்துடன் திட்டத்தில் பாலினத்தை பிரதானப்படுத்துவதற்கான தலையீட்டை இலக்காகக் கொண்டுள்ளது என்று குறிப்பிட்டார்.
பயிலரங்கிற்கான சூழலை அமைத்த இணைச் செயலாளர் திருமதி ஸ்மிருதி சரண், டே-என்.ஆர்.எல்.எம் நாட்டில் அமைதியான புரட்சியைத் தொடங்கியுள்ளது என்றும், அதன் உருமாற்ற அணுகுமுறை பெண்கள் தலைமையிலான மற்றும் பெண்களுக்கு சொந்தமான நிறுவனங்களை உருவாக்குவதற்கான கொள்கைகளை அடிப்படையாகக் கொண்டது என்றும் கூறினார். கிராமப்புற ஏழைப் பெண்களின் சமூக மேம்பாடு, பொருளாதார மேம்பாடு ஆகிய இரண்டு அடிப்படைக் கொள்கைகளை டே-என்ஆர்எல்எம் திட்டத்தின் இரண்டு அடிப்படை கொள்கைகள் என்பதை அவர் எடுத்துரைத்தார்.
க்ரியா பல்கலைக்கழகத்தின் நிர்வாக இயக்குநர் திருமதி ஷரோன் புட்டோ, தலையீடுகளுக்கான முக்கிய கூறுகளை அடையாளம் காண்பதில் ஆதாரங்களை உருவாக்குவதன் முக்கியத்துவத்தை அடிக்கோடிட்டுக் காட்டினார்.
சி.எஸ்.ஓ பங்குதாரர்கள் மற்றும் பாலின வல்லுநர்களுடன் 15 மாநிலங்களைச் சேர்ந்த மொத்தம் 75 பங்கேற்பாளர்கள் பயிலரங்கில் பங்கேற்றனர். பயிலரங்கில் நடைபெற்ற கலந்துரையாடல்களில் பாலின வள மையத்தை ஒரு பங்கேற்பு குழு பணியின் மூலம் வலுப்படுத்துவதற்கான முக்கிய கூறுகள் குறித்து எடுத்துரைக்கப்பட்டது. தமிழ்நாடு, புதுச்சேரி, அசாம், மத்தியப் பிரதேசம், ஜார்கண்ட், ஒடிசா, நாகாலாந்து, பீகார், ஆந்திரப் பிரதேசம், ராஜஸ்தான், கேரளா, தெலங்கானா, சத்தீஸ்கர், மகாராஷ்டிரா, திரிபுரா ஆகிய மாநிலங்களிலிருந்து பெறப்பட்ட வளமான அனுபவங்கள், நாட்டில் பாலின வள மையத்தை வலுப்படுத்தத் தேவையான முயற்சிகளை மீண்டும் வலியுறுத்தின.
ஜி.ஆர்.சி.யின் தற்போதைய நோக்கம், எங்கள் முன் உள்ள பணிகளின் வரம்பு ஆகியவற்றைப் பிரதிபலிக்க இந்த விவாதங்கள் எங்களுக்கு உதவியுள்ளன என்று இணைச் செயலாளர் திருமதி ஸ்மிருதி ஷரன் நிறைவுரையில் தெரிவித்தார்.
பாதுகாப்பு அமைச்சகம்
இந்திய கடற்படையின் வருடாந்திர ரிபிட் மாநாடு
இந்திய கடற்படையின் வருடாந்திர ரீபிட் மாநாடு மற்றும் வருடாந்திர உள்கட்டமைப்பு மற்றும் உள்நாட்டுமயமாக்கல் மாநாடு 2022, கொச்சி தென்மண்டல கடற்படை தளத்தின் தளபதி வைஸ் அட்மிரல் எம்ஏ ஹம்பிபோலியால் மார்ச் 31-ந்தேதி தொடங்கிவைக்கப்பட்டது. அனைத்து பிரிவுகளையும் சேர்ந்த மூத்த அதிகாரிகள் இதில் கலந்து கொண்டனர். மத்திய அரசின் தற்சார்பு இந்தியா முன்முயற்சிக்கு ஏற்ப இந்த ஆண்டு மாநாடு உள்நாட்டு தயாரிப்புக்கு அர்ப்பணிக்கப்பட்டது. இந்த உள்நாட்டு தயாரிப்புகளை ஊக்குவிக்க பொதுத்துறை-தனியார் பங்களிப்பை ஊக்குவிக்கவேண்டும் என மாநாட்டில் வலியுறுத்தப்பட்டது. கடற்படை கப்பல்களை எந்தவித சவாலையும் சந்திக்கும் தயார் நிலையில் வைத்திருப்பது குறித்தும், கடற்படைக்கு தேவையான அனைத்தையும் பூர்த்தி செய்வது குறித்தும் இதில் விவாதிக்கப்பட்டது.
வடகிழக்குப் பகுதி வளர்ச்சி அமைச்சகம்
புதிய கல்வி கொள்கையை வடகிழக்கு பகுதியில் செயல்படுத்துவது குறித்து ஐஐஎம் ஷில்லாங் பிரதிநிதிகளுடன் டாக்டர் ஜிதேந்திர சிங் உரையாடல்
வடகிழக்கு பிராந்திய அமைச்சகத்தின் ஆதரவை பெற்றுள்ள ஐஐஎம், ஷில்லாங்கில் இருக்கும் ஏ பி ஜே அப்துல் கலாம் கல்வி மையம், தேசிய கல்வி கொள்கையை குறிப்பாக வடகிழக்கில் செயல்படுத்துவதற்கு உதவுவதோடு, அதை சிறப்பான முறையில் எவ்வாறு செய்யலாம் என்பது குறித்தும் ஆய்வுகள் மேற்கொள்ளும்.
ஐஐஎம் ஷில்லாங்கின் நிர்வாகத்தோடு இன்று நடந்த கூட்டத்திற்கு பிறகு மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இதை தெரிவித்தார்.
ஐஐஎம் ஷில்லாங்கின் தலைவர் ஷிஷிர் பஜோரியா, ஆட்சிமன்றக்குழுவின் உறுப்பினர் அதுல் சந்திரகாந்த் உள்ளிட்டோர் இந்த கூட்டத்தில் கலந்து கொண்டனர்.
பிரதமர் திரு நரேந்திர மோடியின் ஊக்கத்துடன் கொண்டு வரப்பட்டுள்ள புதிய கல்வி கொள்கை சுதந்திர இந்தியாவில் இது வரை செய்யப்பட்டுள்ள மிகப்பெரிய மற்றும் முக்கியமான சீர்திருத்தம் என்று அமைச்சர் கூறினார்.
மத்திய அமைச்சரவை
விண்வெளி ஆய்வு, அறிவியல் மற்றும் பயன்பாடு குறித்த இந்தியா – புருனே இடையிலான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
பிரதம மந்திரி திரு. நரேந்திர மோடி தலைமையில் மத்திய அமைச்சரவைக் குழுக் கூட்டம் புதன்கிழமை நடைபெற்றது. அதில் இந்தியாவுக்கும் புருனே நாட்டுக்கும் இடையில் விண்வெளி ஆய்வு, அறிவியல், செயற்கைக்கோள் தகவல் தடமறிதல், தகவல் பெறுதல் உள்ளிட்ட செயல்பாடுகள் குறித்த புரிந்துணர்வு ஒப்பந்தம் குறித்து விவரிக்கப்பட்டது. இந்த ஒப்பந்தம் 2018, ஜூலை 19ம் தேதி கையெழுத்தானது.
பலன்கள்:
இந்த ஒப்பந்தம் இந்தியாவின் ராக்கெட் மற்றும் செயற்கைக்கோள்களை இயக்குவது, பராமரிப்பது, தரைதளத்தின் நிலையத்துடனான இணைப்பை விரிவுபடுத்துதல் வழிசெய்யும். புருனே நாட்டின் அதிகாரிகள், மாணவர்களுக்கு உரிய பயிற்சி அளிப்பதன் மூலம் விண்வெளி தொழில்நுட்ப நடவடிக்கைகளில் இந்தியா தனது நிபுணத்துவம், அனுபவம் ஆகியவற்றைப் பகிர்ந்துகொள்ளவும் துணை புரியும்.
இந்த உடன்பாட்டின் மூலம் புருனே நாட்டுடனான ஒத்துழைப்பு இந்தியாவின் தரைக் கட்டுப்பாட்டு நிலையத்தை இயக்கி, பராமரித்து விரிவுபடுத்துவதற்கும் உதவும். இதன் மூலம் அனைத்துப் பகுதிகளும் பிரிவுகளும் பலன்பெறும்.
தரைக்கட்டுப்பாட்டு நிலையத்தில் புதிய ஆய்வு நடவடிக்கைகளுக்கு உத்வேகம் கிடைக்கவும், விண்வெளித் தொழில்நுட்பப் பயன்பாடுகளில் உரிய பயிற்சிக்கும் இந்தப் புரிந்துணர்வு ஒப்பந்தம் வழியமைக்கும்.
பிரதமர் அலுவலகம்
சவுதி அரேபியாவின் சுற்றுச்சூழல், நீர்வளம் மற்றும் விவசாயத் துறை அமைச்சருடன் பிரதமர் சந்திப்பு
பிரதமர் திரு.நரேந்திர மோடி சவுதி அரேபியாவின் சுற்றுச்சூழல், நீர்வளம் மற்றும் விவசாயத்துறை அமைச்சர் திரு.அப்துல்ரகுமான் அல்- ஃபத்லியை சந்தித்தார். சுற்றுச்சூழல், நீர்வளம், வேளாண்மை ஆகிய துறைகளில் ஒத்துழைப்புக்கு ஏராளமான வாய்ப்புகள் உள்ளன என்று பிரதமர் கூறினார். நமது சுற்றுச்சூழலை சிறப்பானதாகவும், நீராதாரங்களைத் திறம்படவும் பயன்படுத்துவது தொடர்பாக ஒருங்கிணைந்து பணியாற்ற தாங்கள் உறுதிபூண்டுள்ளதாக அவர் கூறினார்.
சுற்றுச்சூழல், நீர்வளம், விவசாயத்துறை அமைச்சர் மேன்மை தங்கிய அல்-ஃபத்லியுடனான சந்திப்பு அருமையாக இருந்தது. இந்தத் துறைகளில் ஒத்துழைப்புக்கு ஏராளமான வாய்ப்புகள் உள்ளன.
நமது சுற்றுச்சூழலை சிறப்பானதாகவும், நீராதாரங்களைத் திறம்படவும் பயன்படுத்துவது தொடர்பாக ஒருங்கிணைந்து பணியாற்ற நாங்கள் உறுதிபூண்டுள்ளோம்.
-நரேந்திர மோடி
குடியரசுத் துணைத் தலைவர் செயலகம்
கோவிட்-19 தொற்று குறித்த தவறான தகவல்களைக் கட்டுப்படுத்த வேண்டும் - குடியரசு துணைத்தலைவர்
கோவிட்-19 தொற்றுக்கு எதிரான போராட்டத்தைப் பலவீனப்படுத்தும் வகையிலான மூடநம்பிக்கைகளையும், வதந்திகளையும் அனுமதிகக் கூடாது என்று வலியுறுத்தியுள்ள, குடியரசு துணைத்தலைவர் திரு.எம்.வெங்கையா நாயுடு, குறிப்பாக சமூக ஊடகங்களில் பரவும் தவறான தகவல்கள் ஒரு மோசமான தொற்று என்று வர்ணித்துள்ளதுடன், அதைக் கட்டுப்படுத்துவது மிகவும் அவசியம் என்று குறிப்பிட்டுள்ளார்.
இதுதொடர்பாக முகநூலில் பதிவிட்டுள்ள திரு. நாயுடு, வதந்திகளையும், தவறான தகவல்களையும் கட்டுப்படுத்த அதிகாரப்பூர்வ தகவல்களை உடனுக்குடன் தெரிவிக்க வேண்டியது மிகவும் முக்கியம் என்று கூறியுள்ளார். இந்தப் பிரச்சினையின் பரிமாணத்தைப் பற்றி போதிய அளவில் அல்லாத, தவறான புரிதல் நம்மிடம் இருக்குமானால், தொற்றுக்கு எதிரான போரில் வெல்ல முடியாது என்று எச்சரித்துள்ளார்.
சமூக விலகல் என்னும் முன்னெச்சரிக்கை விதிமுறைகளை சில மாநிலங்களில் பின்பற்றாத பொறுப்பற்ற தன்மையைப் பற்றிக் குறிப்பிட்டுள்ள குடியரசு துணைத்தலைவர், புதுதில்லியில் நடைபெற்ற சமீபத்திய மாநாட்டில் இது வெளிப்படையாகத் தெரிந்தது எனக் கூறியுள்ளார். விதிமுறைகளைப் பரப்புவதும், அவற்றைக் கடுமையாகப் பின்பற்றுவதும் மிகவும் அவசியம் என்று அவர் வலியுறுத்தியுள்ளார்.
தொற்று வேகமாகப் பரவி வருவதற்கான அறிவியல் ஆதாரம், பெரும் விழிப்புணர்வின் அவசரம் ஆகியவை, சாதி, மத, இன, மொழி, பிராந்திய, வகுப்பு வேறுபாடுகளைக் கடந்து, முழு சமூகப் பொறுப்புணர்வை ஏற்படுத்த தேவையானவை என்று அவர் கூறியுள்ளார்.
அதேசமயம், தற்போதைய சவாலை முறியடிக்கும் வரையில், சமூக விலகல் விதிமுறைகளை லேசாக எடுத்துக்கொள்வதோ, பெருமளவிலான கூட்டத்தைக் கூட்டும் மாநாடுகளை நடத்துவதோ இல்லை என்ற பொதுவான புரிதல் அனைத்து மதப்பிரிவினருக்கும் இருக்க வேண்டும் என்று திரு. நாயுடு வலியுறுத்தியுள்ளார். ‘’பரிந்துரைக்கப்பட்டுள்ள விதிமுறைகளை மீறுவது போன்ற துர்ப்பாக்கிய நிகழ்வுகள் இனி நேராது என்று நாம் நம்பலாம்’’ என்று அவர் தெரிவித்துள்ளார்.
ஓய்ந்து இருக்க இது நேரம் இல்லை என்றும், மிகக் கடும் சவால் இனிமேல்தான் உள்ளது என்றும் கூறியுள்ள திரு. நாயுடு, ‘’நாம் எப்போதும் விழிப்பாக இருந்து, இந்தத் தீமையை ஒன்று சேர்ந்து விரட்ட வேண்டும். அனைத்து துணிச்சல் மிக்க வீரர்களும், சிந்தனையிலும், செயல்பாட்டிலும் ஒற்றுமையைப் பிரதிபலிப்பதே இப்போதைய தேவை’’, என்று தெரிவித்துள்ளார்.
களப் பணியாளர்களின், குறிப்பாக மருத்துவத் தொழில் நிபுணர்களின், பாதுகாப்பு பற்றிய அக்கறையும், மதிப்பும், நமது நோக்கத்தை எட்டுவதற்கு மிகவும் அவசியம் என்று குறிப்பிட்டுள்ள அவர், மனித குலம் அனுபவித்து வரும் துயரங்களுக்கு முடிவு கட்ட, அன்பான செயல்பாடு, பரிவான, உறுதியான, துடிப்புமிகு நடவடிக்கைகள், தற்போது நாம் கடந்து வரும் இருட்டு குகையின் முடிவை எட்டும் வகையில் முன்னேறிச் செல்ல ஒரு முக்கிய முயற்சியாக இருக்கும் என்று நம்பிக்கையூட்டியுள்ளார்.
உள்துறை அமைச்சகம்
இந்திய மற்றும் உஸ்பெகிஸ்தான் இடையே போதைப் பொருள், மருந்துப்பொருட்கள், மன நிலைமாற்றத்தை ஏற்படுத்தும் பொருட்கள், ஊக்க மருந்துகளை சட்டவிரோதமாக கடத்துவதை தவிர்க்க புரிந்துணர்வு ஒப்பந்தம்
இந்திய மற்றும் உஸ்பெகிஸ்தான் இடையே போதைப் பொருள், மருந்துப்பொருட்கள், மன நிலைமாற்றத்தை ஏற்படுத்தும் பொருட்கள், ஊக்க மருந்துகளை சட்டவிரோதமாக கடத்துவதை தடுக்க பரஸ்பரம் ஒத்துழைப்பதற்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்
இந்த ஒப்பந்தம் போதைப் பொருள், மருந்துப்பொருட்கள், மன நிலைமாற்றத்தை ஏற்படுத்தும் பொருட்கள், ஊக்க மருந்துகளை சட்டவிரோதமாக கடத்துவதை தடுக்க பரஸ்பரம் ஒத்துழைப்பதற்கு உதவும். கண்டறியப்பட்டுள்ள துறைகளில், சிறந்த செயல் முறையுடன் செயல்பட இரு நாடுகளின் உதவியும் ஒத்துழைப்பும் கிடைக்க இது உதவும். இது இரு நாடுகளின் அரசுகளுக்கும் இடையே நிறுவன கலந்துரையாடலை ஊக்குவிக்கும். இந்த ஒப்பந்தம் அமல்படுத்தப்பட்ட பின், இரு நாடுகளுக்கு இடையேயான போதைப் பொருள் கடத்தல் தடுக்கப்படும்.
சுற்றுச்சூழல் மற்றும் வனத்துறை அமைச்சகம்
ஒருமுறை பயன்படுத்தும் பிளாஸ்டிக் மீது தடை
காது சுத்தப்படுத்தும் பஞ்சு பொருத்திய பிளாஸ்டிக் குச்சிகள், பலூன்களுக்கான பிளாஸ்டிக் குச்சிகள், பிளாஸ்டிக் கொடிகள், மிட்டாய் பொருத்தும் பிளாஸ்டிக் குச்சிகள், ஐஸ்கிரீம் பொருந்திய பிளாஸ்டிக் குச்சிகள், அலங்காரத்திற்கான தெர்மாகோல் ஆகியவையும் பிளாஸ்டிக் தட்டுகள், கிண்ணங்கள், குவளைகள், கரண்டிகள், கத்திகள், உறிஞ்சுகுழல், இனிப்பு பெட்டிகளில் சுற்றப்படும் அல்லது பேக் செய்யப்படும் பிளாஸ்டிக், அழைப்பிதழ்கள், சிகரெட் பெட்டிகள் ஆகியவற்றில் பயன்படுத்தப்படும், 100 மைக்ரானுக்கு குறைவாக உள்ள பிளாஸ்டிக் அல்லது பிவிசி பதாகைகள் ஆகியவற்றை தயாரிப்பது, இறக்குமதி செய்வது, இருப்பு வைப்பது, விநியோகிப்பது, விற்பனை செய்வது, பயன்படுத்துவது ஆகியவற்றுக்கு தடைவிதிக்கும் பிளாஸ்டிக் கழிவு நிர்வாக சீர்திருத்த விதிகள் 2021-ஐ, ஆகஸ்ட் 12 அன்று மத்திய சுற்றுச்சூழல், வனம் மற்றும் பருவநிலை மாற்ற அமைச்சகம் அறிவித்தது.
75 மைக்ரானுக்கும் குறைவான தடிமன் உள்ள பிளாஸ்டிக் பைகள் தயாரிப்பு, இறக்குமதி, இருப்பு வைத்தல், விநியோகம், விற்பனை மற்றும் பயன்பாட்டுக்கும் தடைவிதித்தும் 2021 செப்டம்பர் 30 அன்று அறிவிப்பு வெளியிடப்பட்டது. மேலும் 120 மைக்ரானுக்கும் குறைவான தடிமன் உள்ள பிளாஸ்டிக் பொருட்களுக்கு 2022 டிசம்பர் 31 முதல் தடை விதிக்கப்படவுள்ளது. பிளாஸ்டிக் பைகள் அல்லது ஒருமுறை பயன்படுத்தும் பிளாஸ்டிக் பொருட்கள் அடையாளம் காணப்பட்டு அவற்றை தடை செய்வதற்கான அறிவிப்புகளை ஏற்கனவே 34 மாநிலங்கள் மற்றும் யூனியன் பிரதேசங்கள் வெளியிட்டுள்ளன.
மத்திய சுற்றுச்சூழல், வனம் மற்றும் பருவநிலைத் துறை இணையமைச்சர் திரு அஸ்வினி குமார் சௌபே இன்று மாநிலங்களவையில் எழுத்து மூலம் அளித்த பதிலில் இந்த தகவலை தெரிவித்தார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1843398
சிறப்பு சேவைகள் மற்றும் கட்டுரைகள்
மத்திய அமைச்சர் வடபழனி மெட்ரோ ரயில் நிலையத்தில் ஆய்வு
மத்திய கலாச்சாரம், சுற்றுலா மற்றும் வடகிழக்கு பிராந்திய மேம்பாட்டு துறை அமைச்சர் திரு. கிஷன் ரெட்டி சென்னை வடபழனி மெட்ரோ ரயில் நிலையத்தில் இன்று ஆய்வு மேற்கொண்டார். அப்போது, பயணிகளுக்கு தேவையான வசதிகளை உடனடியாக செய்து தருமாறு அதிகாரிகளை கேட்டுக்கொண்டார். பின்னர், வடபழனி முதல் ஆலந்தூர் வரை மெட்ரோ ரயிலில் பயணம் செய்தார். அப்போது ரயில் பயணிகளிடம் உரையாடி, மெட்ரோ ரயில் பயண அனுபவங்களை கேட்டறிந்தார்.
தொடர்ந்து செய்தியாளர்களிடம் பேசிய மத்திய அமைச்சர்,
பிரதமர் நரேந்திர மோடி அறிவுறுத்தலின் பேரில் அனைத்து நகரங்களுக்கும் மெட்ரோ வசதியை விரிவுபடுத்தி வருவதாக தெரிவித்தார். இது தொடர்பாக அனைத்து மாநிலங்களுக்கும் தேவையான நிதியும் ஒதுக்கி வருவதாகவும் அமைச்சர் தெரிவித்தார். மெட்ரோ ரயில் பணிகளுக்காக தமிழ்நாடு அரசுக்கும் நிதி ஒதுக்கி உள்ளதாக கூறிய அவர், கூடுதல் பணிகளுக்கும் நிதியை ஒதுக்கி வருவதாக தெரிவித்தார். மேலும், இந்தியாவில் உள்ள அனைத்து முக்கிய நகரங்களிலும் பணிகளை மேற்கொண்டு வரும் நிலையில், முதல் கட்ட நகரங்களில் ஏற்கனவே மெட்ரோ அமைக்கும் பணிகள் நிறைவடைந்து விட்டதாகவும், இரண்டாவது கட்ட நகரங்களில் மெட்ரோ ரயில் பணிகளை துவக்கி உள்ளதாகவும் தெரிவித்தார்.
இந்த நிகழ்வின் போது சென்னை மெட்ரோ ரயில் மேலாண்மை இயக்குனர் திரு. சித்திக் ஐஏஎஸ் உடன் இருந்தார்.
அறிவியல் மற்றும் தொழில்நுட்பத்துறை
புளூட்டோவின் மேற்பரப்பில் வளிமண்டல அழுத்தம் பூமியை விட 80,000 மடங்கு குறைவாக உள்ளது: தேவஸ்தல் ஆய்வகத்தின் உற்று நோக்கல் அடிப்படையிலான ஆய்வு
புளூட்டோவின் மேற்பரப்பில் வளிமண்டல அழுத்தத்தின் துல்லியமான மதிப்பை இந்திய மற்றும் சர்வதேச ஒத்துழைப்பாளர்கள் உள்ளிட்ட விஞ்ஞானிகளின் குழு கண்டறிந்துள்ளது. சராசரி கடல் மட்டத்தில் பூமியின் வளிமண்டல அழுத்தத்தை விட இது 80,000 மடங்கு குறைவாக உள்ளது.
3.6-மீ தேவஸ்தல் ஒளியியல் தொலைநோக்கி  மற்றும் 1.3-மீ தேவஸ்தல் விரைவு ஒளியியல் தொலைநோக்கி ஆகியவற்றைப் பயன்படுத்திப் பெறப்பட்ட தரவுகளிலிருந்து 6 ஜூன் 2020 அன்று அழுத்தம் கணக்கிடப்பட்டது. நைனிட்டாலில் உள்ள தேவ்ஸ்தல்லில் இந்த தோலை நோக்கிகள் அமைந்துள்ளன.
ஆர்யபட்டா ஆய்வு அறிவியல் கழகத்தின் விஞ்ஞானிகள் உள்ளிட்ட சர்வதேச விஞ்ஞானிகள் குழு இதை கண்டறிந்துள்ளது. 'ஆஸ்ட்ரோபிசிக்கல் ஜர்னல் லெட்டர்ஸ்' சஞ்சிகையில் இந்த ஆய்வு வெளியிடப்பட்டுள்ளது.
பதிப்பக இணைப்பு: https://iopscience.iop.org/article/10.3847/2041-8213/ac4249
பங்களிப்பாளர்கள்: புருனோ சிகார்டி, நாகர்ஹள்ளி எம். அசோக், ஆனந்த்மயி தேஜ், கணேஷ் பவார், ஷிஷிர் தேஷ்முக், அமேயா தேஷ்பாண்டே, சவுரப் ஷர்மா, ஜோஸ்லின் டெஸ்மர்ஸ், மார்செலோ அசாஃபின், ஜோஸ் லூயிஸ் ஓர்டிஸ், குஸ்டாவோ பெனடெட்டி-ரோஸி, பெலிப்பெஸ்ரா-ஆர். பாப்லோ சாண்டோஸ்-சான்ஸ், கிரிஷன் சந்த் மற்றும் புவன் சி. பட்
மேலதிகத் தகவல்களுக்கு, டாக்டர் சௌரப் , பேராசிரியர் என் எம் அசோக் , பேராசிரியர் ஆனந்த்மயி தேஜ்  ஆகியோரைத் தொடர்பு கொள்ளலாம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1798796
உள்துறை அமைச்சகம்
மரியாதைக்குரிய சுவாமி ஸ்ரீ நாராயண குரு ஜெயந்தியான இன்று மத்திய உள்துறை அமைச்சர் திரு அமித் ஷா அவருக்கு அஞ்சலி செலுத்தினார்
மரியாதைக்குரிய சுவாமி ஸ்ரீ நாராயண குருவின் ஜெயந்தியான  இன்று மத்திய உள்துறை அமைச்சர் திரு அமித் ஷா அவருக்கு அஞ்சலி செலுத்தினார் "சமூக சீர்திருத்தவாதி, ஆன்மிகத் தலைவர் மற்றும் சமத்துவம் & சகோதரத்துவத்துக்காக அயராது குரல் கொடுத்தவருமான சுவாமி ஸ்ரீ நாராயண குரு, பாகுபாடு மற்றும் அநீதிக்கு எதிரான அடித்தளத்தை கேரளாவில் உருவாக்குவதில் பெரும் பங்காற்றினார்," என்று சுட்டுரை ஒன்றில் திரு அமித் ஷா கூறியுள்ளார்.
"அடித்தட்டு மக்கள் கல்வி மற்றும் அதிகாரத்தை பெறுவதற்காக சுவாமி ஸ்ரீ நாராயண குருவின் இடைவிடாத முயற்சியையும் பங்களிப்பையும் என்றுமே மறக்க முடியாது. அவரது தத்துவங்கள், பாடங்கள் மற்றும் சிந்தனைகள் நாடு முழுவதுமுள்ள கோடிக்கணக்கான மக்களின் வாழ்வை தொடர்ந்து மேம்படுத்தும்," என்று மத்திய அமைச்சர் மேலும் கூறினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிறப்பான செயல்திறன், வெளிப்படைத்தன்மை மிக்க மற்றும் ஊழலற்ற ஆட்சிமுறை, பொறுப்புக்கூறல் ஆகியவற்றை ஊக்குவிப்பதை நிர்வாக சீர்திருத்தங்கள் நோக்கமாக கொண்டுள்ளன: மத்திய அமைச்சர் டாக்டர் ஜிதேந்திர சிங்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் கீழ்காணும் தகவல்களை அளித்தார்.
நிர்வாக சீர்திருத்தங்கள் ஒரு தொடர் நடவடிக்கை ஆகும். ‘குறைந்தபட்ச அரசு - அதிகபட்ச ஆளுகை’ எனும் கொள்கையை அரசு பின்பற்றுகிறது.
சிறப்பான செயல்திறன், வெளிப்படைத்தன்மை மிக்க மற்றும் ஊழலற்ற ஆட்சிமுறை, பொறுப்புக்கூறல் ஆகியவற்றை ஊக்குவிப்பதை நிர்வாக சீர்திருத்தங்கள் நோக்கமாக கொண்டுள்ளன. சில முக்கிய நடவடிக்கைகள் பின்வருமாறு:
1. கர்ம யோகி இயக்கம்: திறன்மிகு பொது சேவை வழங்கலை அனைத்து விதங்களிலும் மேம்படுத்தும் விதத்தில் குடிமை பணிகள் திறன் வளர்த்தலுக்கான தேசிய திட்டம் தொடங்கப்பட்டுள்ளது.
2. இ-சமிக்ஷா: அரசு முடிவுகளை தொடர்ந்து எடுக்கப்பட்ட நடவடிக்கைகளை உடனுக்குடன் கண்காணிப்பதற்கான ஆன்லைன் முறை.
3. இ-அலுவலகம்: காகிதமில்லா அலுவலக முறை மற்றும் சிறப்பான முடிவெடுத்தலை அமைச்சகங்கள்/துறைகளில் ஊக்குவிப்பதற்கான திட்டம்.
4. மக்கள் சாசனங்கள்: அனைத்து அமைச்சகங்கள்/துறைகளில் மக்கள் சாசனங்களை கட்டாயமாக்கி உள்ள அரசு, தொடர்ந்து அதை ஆய்வு செய்து வருகிறது. இது குறித்த தகவல்களை https://goicharters.nic.in/public/website/home எனும் முகவரியில் காணலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742751
----
(Visitor Counter : 219